Twee Suid-Afrikaners druk vir Italiaanse span | Maroela Media
Derick Minnie (Foto: YouTube)
Die Ierse provinsie, wat deur die Springbok Rassie Erasmus afgerig word, het die kragmeting met 50-14 gewen.
Die verloorspan se drieë is deur Lloyd Greeff en Derick Minnie gedruk.
Greeff (linkervleuel), 'n gewese SA o.21-speler, se Goue Leeus-loopbaan verlede jaar is deur 'n kniebesering tot 'n enkele verskyning in die opstelronde van die Curriebekerreeks beperk.
Minnie (flank) het Superrugby vir die Lions en die Sharks gespeel.
♦ In een van Vrydag se wedstyde in die reeks het die Springbok Ruan Pienaar twee doelskoppe en 'n strafdoel (sewe punte) aangeteken in die Ierse provinsie Ulster se sege van 27-17 oor die Walliese streekspan Newport Gwent Dragons.
'n Gewese slot van die Lions en die Cheetahs, Ligtoring Landman, het 'n drie vir die Walliesers gedruk.
Italiaanse Super 10
♦ Nog 'n Suid-Afrikaner wat sewe punte vir sy Europse klub aangeteken het, is die Blitsbok Stef Basson, wat in die Italiaanse Super 10-liga nes Pienaar met twee doelskoppe en 'n strafdoel geslaag het.
Dit het die verskil tussen die twee spanne in sy klub Rovigo se oorwinning van 22-15 oor Piacenza gemaak.
Michael Brink (Foto: Rugbymeet)
♦ Michael Brink, die buitesenter van Reggio, het sy span se enigste drie gedruk in 'n verpletterende nederlaag van 7-77 teen Petrarca.
Dié veelsydige agterspeler het verlede seisoen vir die OP Kings uitgedraf.
♦ Adam Wessels, 'n slot van San Dona, is teen Calvisano met 'n geel kaart van die veld af.
Hy het vir die Sharks-klubvyftiental in die provinsiale amateurkampioenskap gespeel.
♦ In die Engelse Premierliga het Don Armand van Exeter se drie in die 66ste minuut Saterdag die keerpunt gebring in 'n wedstryd wat tot op daardie tydstip wipplank gery het en sy span het op die ou end met 30-25 gewen.
Die gewese Stormers-slot het verlede jaar saam met die Engelse Saxons in Suid-Afrika getoer.
♦ Tim Swiel, 'n gewese SA Skolespeler wat Superrugby vir die Sharks gespeel het, het een van Harlequins se sewe drieë geruk in die Londense span se wegholoorwinning van 53-17 oor Newcastle.
♦ In die Franse Top14-liga het Rory Kockott 'n strafdoel vir Castres teen Grenoble behaal, maar sy span het 20-21 verloor.
Kockott, wat Superrugby vir die Lions en die Sharks gespeel het, het Frankryk as skrumskakel verteenwoordig.
♦ Twee Suid-Afrikaanse vaskopstutte Eugene van Staden (Biarritz) en Nemo Roelofse (Albi) is in die wedstryd tussen dié twee spanne in die Franse Pro D2-liga met geel kaarte gestraf.
Van Staden het Superrugby vir die Sharks gespeel en Roelofse Curriebekerrugby vir die Suidwestelike Distrikte.